Diari Oficial de la Generalitat Valenciana


Sumari del DOGV 8014, del 04-04-2017 (2017/2667)

Informe ambiental i territorial estratègic pel procediment simplificat del Pla de reforma interior modificatiu al carrer del Miniaturista Messeguer i al carrer de Rafael Tenes Escrich. (03864/2009/157).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2667


Data del document
:   28-03-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informe ambiental i territorial estratègic pel procediment simplificat del Pla de reforma interior modificatiu al carrer del Miniaturista Messeguer i al carrer de Rafael Tenes Escrich. (03796/2009/157). [2017/2667]  
La Junta de Govern Local de l'Ajuntament de València, en la sessió celebrada el 24 de març de 2017, va adoptar l'acord que, en la part dispositiva, diu el següent:  
  
«Primer. Concloure que la proposta del Pla de reforma interior modificatiu de la parcel·la cadastral 6070368CT4574Z9178FG a Benimàmet no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la proposta del Pla de reforma interior modificatiu de la parcel·la cadastral 8545780NR7443X3741QL a Benimàmet, i designar, com alternativa més idònia mediambientalment en aquesta actuació, l'alternativa 1.  
Tercer. En l'actuació urbanística, i pel que fa a l'afecció acústica, s'hauran de respectar les mesures establides en la fitxa PA-ACT-02 del Document de plans d'acció en matèria de contaminació acústica del terme de València i en l'ordenança municipal corresponent, així com en la fase d'urbanització, es tindran en compte les indicacions realitzades pel Servei de Jardineria de 20 de desembre de 2016 i pel Servei de Mobilitat Sostenible en l'informe de 6 de març de 2017, i així s'estima mediambientalment acceptable la reducció de la vorera en un metre (per la qual cosa l'amplària queda en 5 metres) respecte al nou vial al Sud de la trinxera del túnel de Ferrocarrils de la Genralitat Valenciana (FGV) cap a l'estació de Cantereria.  
  
Quart. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, afegir com a interessats en l'expedient Iberdrola Distribución Eléctrica, SAU, Telefónica, ONO i Emivasa, de forma que s'haja d'adjuntar aquest informe a la documentació de l'instrument de planejament urbanístic a l'efecte de posar-lo en coneixement tant de l'òrgan promotor com de l'òrgan substantiu.  
Cinqué. Donar compte al Servei de Gestió Urbanística, tant de l'escrit presentat per FGV, on manifesta ser propietari de terrenys determinats en l'àmbit d'actuació, com d'aquesta resolució d'informe ambiental i territorial estratègic pel procediment simplificat, per al seu coneixement i als efectes oportuns.  
Sisé. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Seté. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjuí dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Huité. Aquesta resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa».  
  
València, 28 de març de 2017.- El secretari: Manuel Latorre Hernández.